Bernhard Greve

Bernhard Henrik Greve () var ein norsk målar og kunstnar. 
Greve vart fødd i Bergen. Han fekk målarundervising av mellom andre Harriet Backer, Henri Matisse og Oluf Wold-Torne.

I løpet av levetida si laga han både freskomåleri, keramiske skulpturar og framfor alt glasmåleri til ymse norske museum og kyrkjer.

Greve kjøpte tomta Skredhaugen ved Lofthus i Hardanger i 1918. Hit flytte han fleire gamle hus frå rundt om i Sørfjorden, og skapte eit naturtru friluftsmuseum av dei. Han fylte husa med om lag 2000 bruks- og pyntegjenstandar frå Hardanger.

Greve var òg sjølv fleire somrar på Skredhaugen for å få ro og inspirasjon.

Skredhaugen er i dag eit friluftsmuseum eigd av Hardanger Folkemuseum.

 Kjelder 
 Store Norske Leksikon
 Nettsidene til Hardanger Folkemuseum om Skredhaugen 

Kategori:Norske målarar